To mænd fra Eritrea blev klokken 15.30 fremstillet i grundlovsforhør ved Retten i Aalborg. De to mænd blev i nat anholdt i Hjørring, hvor en kvinde anmeldte dem for seksuelle overgreb. Den forurettede kvinde er ligeledes fra Eritrea, og hun kender de to sigtede mænd. Ved retten blev de to mænd, der ikke er danske statsborgere, varetægtsfængslet i fire uger, mens en tredje gerningsmand stadig er på fri fod. Den nordjyske forsvarsadvokat, Mogens Hebbelstrup fortæller til TV2/Nord, at kendelsen allerede er blevet kæret til Landsretten. Nordjyllands Politi har været sparsomme med oplysninger i sagen af hensyn til efterforskningen, hvor man altså stadig leder efter en tredje gerningsmand.

Opsummering:
På baggrund af nattens anholdelser i Hjørring er to mænd blevet fængslet i fire uger.